Case ID: 1136037
Sentence 6: Eyni zamanda, Vergi Məcəlləsinin 65.2 və 65.2.1-ci maddələrinin məzmununa əsasən müvafiq borc məbləği vergi orqanları tərəfindən hesablandıqda kredit təşkilatına və ya bank əməliyyatları aparan şəxsə həmin məbləğinin 105 faizi həcmində pul vəsaitinin məxaric əməliyyatları üzrə dondurulması haqqında, müvafiq borc məbləği vergi ödəyicisi tərəfindən hesablandıqda və ya yazılı razılığı olduqda isə dövlət büdcəsinə alınması (silinməsi) haqqında sərəncam verilir.Vergi Məcəlləsinin 65.2.2-ci maddəsinə əsasən vergi orqanının hesablamaları üzrə vergi ödəyicisi tərəfindən bu Məcəllənin 65.1-ci maddəsində göstərilən bildirişin alındığı tarixdən 30 təqvim günü müddətində məhkəməyə və ya müvafiq icra hakimiyyəti orqanının müəyyən etdiyi orqana (quruma) şikayət verildikdə kredit təşkilatı və ya bank əməliyyatları aparan şəxs məhkəmənin qanuni qüvvəyə minmiş qərarına və ya müvafiq icra hakimiyyəti orqanının müəyyən etdiyi orqanın (qurumun) qərarına uyğun olaraq və bu Məcəllənin 65.2.1.3-cü maddəsinə əsasən verilmiş sərəncamın icrasını təmin edir.Göründüyü kimi, vergi ödəyicisi tərəfindən müvafiq hesablama ilə bağlı məhkəməyə şikayət verildikdə, kredit təşkilatı və ya bank əməliyyatları aparan şəxs vergi orqanı tərəfindən verilmiş pul vəsaitinin məxaric əməliyyatları üzrə dondurulması haqqında sərəncamı yalnız məhkəmənin qanuni qüvvəyə minmiş qərarı olduqda həmin qərara uyğun olaraq icra edir.